b'\n_START_ARTICLE_\nPrimerjava subjektivnih in objektivnih besedil\n_START_PARAGRAPH_\nDelitev na subjektivna in objektivna besedila je ena izmed delitev besedil. Delitev se nana\xc5\xa1a na latinska izraza subjectus (oseben) in objectus (nepristranski)._NEWLINE_V subjektivnih besedilih, ki so pogosto pristranska, sporo\xc4\x8devalec pri opisovanju poleg preverljivih podatkov izra\xc5\xbea \xc5\xa1e svoje mnenje ali \xc4\x8dustva._NEWLINE_V objektivnih besedilih redko najdemo gosto uporabo pridevnikov, pomanj\xc5\xa1evalnic, zato so v nasprotju s subjektivnimi suhoparna. Objektivna besedila o neki stvari podajajo le preverljive in stvarne podatke brez dodajanja osebnih mnenj in \xc4\x8dustev govorca/pisca do ubesedjenega.\n_START_SECTION_\nRaba subjektivnih in objektivnih besedil\n_START_PARAGRAPH_\nV strokovnih in uradnih besedilih je tematika omejena, vezana na dolo\xc4\x8deno stroko ali poklic. Govorec se ne razodeva, zato so objektivna. Subjektivni so govor\xc4\x8devi komentarji._NEWLINE_V vsakdanu uporabljamo subjektivna besedila.'